
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	                                               Bucureşti, 21.02.2007
                                               Nr.  P.L.x – 859/2006


RAPORT

              asupra reexaminării Legii pentru modificarea lit. b) şi c) ale art.10 din Legea nr.78/2000 pentru prevenirea, descoperirea şi sancţionarea faptelor de corupţie, la solicitarea Preşedintelui României
În conformitate cu prevederile art. 135 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre reexaminare, cu Legea pentru modificarea lit. b) şi c) ale art.10 din Legea nr.78/2000 pentru prevenirea, descoperirea şi sancţionarea faptelor de corupţie, trimisă cu adresa nr. P.L.x 859/2006 din 14 februarie 2007, înregistrată sub nr. 31/1352/2006 din 14 februarie 2007, urmare a solicitării Preşedintelui României.    

Această  lege, adoptată de Camera Deputaţilor şi de Senat, cu respectarea prevederilor art. 75 şi ale art. 76 alin. (1) din Constituţia României, republicată, a fost transmisă spre promulgare Preşedintelui României la 27 decembrie 2006.
În conformitate cu dispoziţiile art. 77 alin. (2) din Constituţie, Preşedintele României a formulat o cerere de reexaminare  pentru următoarele considerente: 

· eliminarea sintagmei „ normele de creditare” din cuprinsul lit. b) a art. 10 din Legea nr. 78/2000 pentru prevenirea, descoperirea şi sancţionarea faptelor de corupţie, este inoportună şi ar putea crea interpretări divergente;

· cu privire la modificările aduse literei c) a art. 10 din Legea nr. 78/2000 pentru prevenirea, descoperirea şi sancţionarea faptelor de corupţie, prin cererea de reexaminare  se consideră că dezincriminarea faptelor asimilate celor de corupţie prin care se deturnează creditele garantate din fonduri publice sau care urmează să fie rambursate din fonduri publice, este o măsură excesivă.
Urmare a cererii de reexaminare trimisă de Preşedintele României, Senatul a reluat dezbaterile şi a adoptat Legea pentru modificarea lit. b) şi c) ale art.10 din Legea nr.78/2000 pentru prevenirea, descoperirea şi sancţionarea faptelor de corupţie în şedinţa din 13.02.2007, cu respectarea prevederilor art. 76 alin. (1) din Constituţia României, republicată.

 Potrivit prevederilor art. 61 din Regulamentul Camerei Deputaţilor, Comisia a reluat dezbaterile asupra legii în raport de solicitările din cererea de reexaminare, în şedinţa din 21 februarie 2007. La lucrările Comisiei au participat, în calitate de invitaţi, din partea Ministerului Justiţiei, doamna Katalin Barbara Kibedi – secretar de stat şi domnul Radu Gheţea – Preşedintele Asociaţiei Române a Băncilor. 

  
Din numărul total de 24 de membri ai Comisiei, au fost prezenţi  la dezbateri  16 deputaţi. 

În  urma dezbaterilor şi a punctelor de vedere exprimate de către membrii Comisiei şi de către invitaţi, s-a  hotărât, cu majoritate de voturi (12 voturi pentru şi 4 voturi împotrivă) , să supună plenului Camerei Deputaţilor, spre dezbatere şi adoptare proiectul de lege, în forma adoptată de Senat, cu un singur amendament respins, care este redat în Anexa la prezentul raport.
În raport cu obiectul şi conţinutul său, ce vizează modificarea unei legi organice, legea face parte din categoria legilor organice. 
                     PREŞEDINTE,                                                                                                    SECRETAR,          

                     Sergiu ANDON                                                                                                   George BĂEŞU

        Consilier,

Nicoleta Segărceanu

ANEXĂ

AMENDAMENT  RESPINS:
	Nr. crt.
	Text Senat

	Amendamentul propus  

şi autorul acestuia
	 I. Motivaţia propunerii

II. Motivaţia respingerii
	Cameră decizională

	   1.
	     ARTICOL UNIC – Literele b) şi c)  ale art. 10 din Legea nr. 78/2000 pentru prevenirea, descoperirea şi       sancţionarea faptelor de corupţie nr.78/2000, publicată în Monitorul Oficial al României, Partea I, nr. 219 din 18 mai 2000, cu modificările şi completările ulterioare, se modifică şi va avea următorul cuprins:
	            Nemodificat.


	
	Camera Deputaţilor

	 
	     ,, b) acordarea de subvenţii cu încălcarea legii, neurmărirea, conform legii, a destinaţiilor subvenţiilor;

              ……………………………….
	    ,, b) acordarea, cu încălcarea legii, de  credite sau de subvenţii care urmează să fie rambursate din fonduri publice sau care sunt garantate din fonduri publice, precum şi neurmărirea  destinaţiei contractate a acestora ori neurmărirea creditelor restante care urmează să fie rambursate din fonduri publice sau care sunt garantate din fonduri publice;
                 …………………
Autor : deputat Augustin Zegrean.
	I. Pentru  menţinerea prevederilor din Legea 78/2000.
II. Prin vot, Comisia a menţinut textul iniţial.

